tartuNLP/wikipedia-smugri-20251201 huggingface dataset:
Maija-Liisa Sutinen

Lea Maija-Liisa Sutinen (5. tammikuuta 1925 Tyrvää – 7. marraskuuta 2012) oli suomalainen teatteriohjaaja, näyttelijä ja televisiotoimittaja. Teatteriohjausten ohella Sutinen ohjasi lasten televisionäytelmiä, kuten "Iris Klewe" (1981).
Ura.
Maija-Liisa Sutisen vanhemmat olivat metsänhoidonneuvoja Adam Fredrik Sutinen ja valokuvaaja Maija Palovaara. Hän avioitui vuonna 1961 näyttelijä Waldemar Pitkäsen kanssa ja liitosta syntyi poika. Sutinen kiinnitettiin Helsingin Yhteisteatteriin ohjaajaksi ja näyttelijäksi 1949–1953 ja edelleen 1954–1959, ohjaajaksi Työväen Näyttämöiden Liittoon 1954–1956 ja näyttelijäksi Lappeenrannan kaupunginteatteriin 1959–1961. Hänen pitkä kautensa Yleisradion palveluksessa alkoi 1961 ja päättyi 1988.
Sutisen näyttämötehtäviä olivat muun muassa Olivia ("Loppiaisaatto"), Beline ("Luulosairas"), Baby Doll ("Epäonnistunut päivällinen") ja rouva Popova ("Karhu"). Hänen teatteriohjauksiaan olivat esimerkiksi "Eurooppalainen", "Kuopion takana", "Lasinen eläintarha" ja "Prinssi ja hatuntekijä".
Sutinen ohjasi useita lasten televisionäytelmiä ja elokuvia, kuten "Vaarin Kaisa", "Kymmenellä pennillä siirappia" ja "Iris Klewe". Lisäksi hän opetti puheilmaisua ja lausuntaa.
Sutinen sai Villimiespatsaan vuonna 1961, Prix Jeunesse -palkinnon televisionäytelmästä "Tyttö ja ovi" vuonna 1970 ja Kirkon elokuvapalkinnon lasten elokuvasta "Annukka" 1971.
Akateemisen kyykän MM-kilpailut

Akateemisen kyykän MM-kilpailut on TEA-club nimisen teekkarien salaseuran järjestämä opiskelijatapahtuma, sekä kyykkäturnaus, joka järjestetään vuosittain helmikuun toisena lauantaina. MM-kilpailut koostuvat kolmesta sarjasta: yleisestä sarjasta johon on avoin pääsy, firma-sarjasta johon voivat hakea yritykset ja prosarjasta johon pitää erikseen hakea.
Historia.
Akateemisen kyykän MM-kilpailut alkoivat vuonna 1966, ja kilpailuja on järjestetty vuosittain ja tauotta siitä lähtien. Kisat alkoivat Turun yliopiston Savo-Karjalaisen Osakunnan (SKO) ja Helsingin karjalaisten osakuntien välisinä kyykkäturnauksina, joista ensimmäisen turnauksen voitti Karjalainen Osakunta vuonna 1966. Kolme seuraavaa turnausta voitti Turun yliopiston Savo-Karjalainen Osakunta. Alusta alkaen perinteenä oli, että edellisen vuoden voittajajoukkue järjestää kisat seuraavana vuonna. Vuoteen 1969 mennessä kisat laajennettiin myös Tampereelle, kun kisoihin osallistui yhteensä seitsemän joukkuetta.
Kisoja pidettiin vuosien 1966 ja 1983 välillä Turussa ja Helsingissä, kaupunkien menestyksen mukaan. Vuonna 1983 TTKY voitti kisat, ja seuraavana vuonna ne järjestettiin Tampereella. Tämän muutoksen jälkeen uutena paikkana toimi Lappeenranta vuonna 1990.
Vuonna 1994 TEA-club järjesti kyykän MM-kilpailut ensimmäistä kertaa, jolloin kisoihin osallistui 80 joukkuetta. TEA-clubin alaisuudessa kyykän MM-kilpailut muuttuivat enemmän opiskelijatapahtumaksi. Turnaukseen luotiin haalarimerkit, sekä tapahtumassa oli jatkot.
Kyykän MM-kilpailut jatkoivat kasvuaan tapahtumana 2000-luvulla ja se näkyi myös useissa artisteissa. Yhtyeet kuten Yö, Eläkeläiset ja Indica ovat esiintyneet tapahtuman jatkoilla.
Stuart Parkin

Stuart Parkin (s. 9. joulukuuta 1955) on brittiläinen fyysikko, joka on tunnettu keksinnöistään spintroniikan ja nanoteknologian alueilla. 
Parkin on Max Planck -instituutin mikrostruktuurifysiikan johtaja Hallessa, Saksassa, sekä Alexander von Humboldt -professori Martin-Luther-yliopistossa Halle-Wittenbergissä.
Parkinin tutkimukset, erityisesti suuren magnetoresistanssin (GMR) alalla, ovat johtaneet merkittäviin edistysaskeleisiin tallennusmedioissa, kuten innovatiivisten lukupäiden kehittämisessä kovalevyille, mikä mahdollisti suurikapasiteettisten tietokoneiden tallennuksen. Parkinin työ spintroniikan parissa, jossa hyödynnetään elektronien spiniä tiedon käsittelyyn ja tallentamiseen, on mullistanut tietovarastointialan. Parkinin tutkimukset ovat erityisesti liittyneet oksidikerroksisiin ohutkalvostruktuureihin, topologisiin metalleihin, suprajohtimiin ja kognitiivisiin laitteisiin. Hänen spintronisten keksintöjensä ansiosta magneettisten levyjen tallennuskapasiteetti on kasvanut yli 10 000-kertaiseksi.
Parkin kehitti myös ”Racetrack Memory” -tallennusmuistin, kolmiulotteisen tallennusvälineen, jossa on huomattavasti suurempi tallennustiheys ja ei liikkuvia osia, mikä edistää energiatehokkaita tietovarastointiratkaisuja. Parkinin jatkuva tutkimus tähtää entistä kehittyneempien teknologioiden, kuten aivojen kaltaisten piirikytkentöjen kehittämiseen.
Parkinin tutkimustyö on mahdollistanut nykyisen ”big data” -ajan. Parkin on valittu jäseneksi useisiin akatemioihin, kuten Royal Society (Lontoo), Royal Academy of Engineering, Yhdysvaltain kansallinen tiedeakatemia, National Academy of Engineering ja Leopoldina. Hän on saanut myös lukuisia palkintoja, kuten Europhysics Prize (1997), Von Hippel Award (2012),Millennium-teknologiapalkinto (2014) ja King Faisal Prize for Science (2021). Lisäksi hän on saanut neljä kunniatohtorin arvonimeä ja on julkaissut yli 670 tutkimuspaperia. Parkin on myös saanut yli 120 patenttia ja pitänyt yli 825 kutsuluentoa ympäri maailmaa.
Parkin pyrkii edistämään uusien materiaalien ja laitteiden kehittämistä yhteistyössä maailman johtavien teknologiayritysten, kuten Samsungin, Intelin ja IBM:n kanssa. Hänen tutkimustyönsä on kansainvälisesti merkittävää, ja hän haluaa viedä tutkimuksensa eteenpäin globaalilla tasolla.
Parkin on tunnettu myös siitä, että hän etsii inspiraatiota luonnosta, erityisesti aivojen toiminnasta, ja pyrkii kehittämään uusiutuvan logiikkateknologian, joka kuluttaa nykyisiä tietokoneita huomattavasti vähemmän energiaa.
Bruno Piglhein

Elimar Ulrich Bruno Piglhein (1848–1894) oli saksalainen taidemaalari ja kuvanveistäjä. Nykyään häntä ja hänen taidettaan ei tunneta juurikaan taidemaailman ulkopuolella. 
Koulunsa päätettyään Piglhein kouluttautui kuvanveistäjäksi. Hän työskenteli useissa kuvanveistäjien ateljeissa ja opiskeli taidemaalariksi ensiksi Dresdenin taideakatemiassa. Dresdenin taideakatemiasta hänet erotettiin. Hänen opettajansa Johannes Schilling kehotti häntä siirtymään kuvanveistosta maalaustaiteen pariin. Opintojaan Piglhein jatkoi Weimarissa. Hänen opettajiaan olivat Wilhelm von Diez ja Wilhelm Ferdinand Pauwels. 
Opiskelujensa jälkeen Piglhein muutti Müncheniin. Hän maalasi aluksi uskonnollisia ja mytologisia maalauksia, jotka eivät käyneet kaupaksi. Elatuksen saamiseksi oli pakko vaihtaa aiheita. Hän alkoi maalata lasten muotokuvia, eläimiä, espanjalaisia tanssijattaria ja kuvia niukasti pukeutuneista naisista. Työt kävivät kaupaksi, mutta samalla sinkoilivat syytteet moraalittomuudesta ja kurtisaanien maalaamisesta.
Yhdessä Hugo von Habermannin kanssa Piglhein perusti Müncheniin ateljeen, joka otti myös taideopiskelijoita. Yritys kaatui oppilaiden vähyyteen. Myöhemmin miehet tekivät taiteellista yhteistyötä.
Vuodet 1885 ja 1886 Piglhein matkusteli. Hän matkusti ensin Pariisiin ja sieltä Jerusalemiin. Jerusalemissa hän teki pohjatyöt mestariteostaan "Kristuksen ristiinnaulitseminen" varten. 
Palattuuaan Müncheniin Piglhein ryhtyi maalaamaan uskonnollisia aiheita. Hänet nimitettiin myös taideakatemian professoriksi. Varakas liikemies Joseph Halder pyysi Piglheinia tekemään "Kristuksen ristiinnaulitsemisen" valmiiksi. Työstä valtavansuurikokoinen panoraama, kaikkiaan 14 metriä korkea ja 100 metriä leveä. Mukana maalaamassa olivat maisemamaalarit Josef Block, Joseph Krieger ja Johann Adalbet Heine. Se oli näytteillä Münchenissä 1. kesäkuuta 1886. Se lähetettiin nähtäväksi myös Berliiniin ja Wieniin. Tuntemattomaksi jääneestä syystä syttyneessä tulipalossa se tuhoutui Wienissä. 
Vuonna 1892 Piglhein oli perustamassa maalaustaiteen uudistamiseen tähdännyttä Münchenin Secession-yhdistystä. Piglhein valittiin sen ensimmäiseksi puheenjohtajaksi, mutta hän kuoli kaksi vuotta myöhemmin.
Cyclocrossin maailmancup

Cyclocrossin maailmancup on Kansainvälisen pyöräilyliiton ja Flanders Classics -yhdistyksen järjestämä cyclocrossin kilpailusarja, joka käydään vuosittain talvikuukausien aikana. Ensimmäisen kerran se järjestettiin kaudella 1993–1994. Tuolloin ohjelmassa oli vain miesten sarja. Naiset tulivat mukaan kaudella 2002–2003. Nykyisin omat maailmancupinsa on myös alle 23-vuotiaille ja alle 19-vuotiaille.
Pisteet.
Maailmancupin kilpailuissa jaetaan pisteitä seuraavasti.
Miesten maailmancupin kolme parasta kausittain.
Lähde: Cyclocross24.com
Naisten maailmancupin kolme parasta kausittain.
Lähde: Cyclocross24.com
Poppe

Poppe on muun muassa seuraavien henkilöiden sukunimi:
Myyras-Viirilä

Myyras-Viirilä on maaseutumainen asuinalue Sipoon läntisimmässä osassa. Tämä Sipooseen kuuluva alue työntyy kapeana kiilana Vantaan alueiden väliin. Mutkitteleva kuntaraja ylittää Lahdenväylän (valtatien 5) kahdesti ja vanhan Lahdentien (seututien 140) neljä kertaa sekä myös Keravanjoen kaksi kertaa.
Vuonna 2021 Myyras-Viirilässä asui noin 700 asukasta. 
Vaikka alue kuuluu Sipooseen, monet alueen asukkaat toivoisivat alueen liittämistä Vantaaseen, koska Sipoon kunnan palveluja alueella ei ole käytännössä yhtään, mutta Vantaan puolella palveluja riittää paljon lähempänä.
Historia.
Myyraksen pientaloalue syntyi sodan jälkeen 1940-luvulla. Ihmisillä oli tarvetta ja käyttöä viljelypalstoille, joita Vanhan Porvoontien varressa yhä sijaitseva Myyraksen kartano lohkoi ja myi tiluksiensa kauimmasta nurkasta halukkaille. Palstoille alkoi pian ilmestyä mökkejä, saunoja ja omakotitaloja.
Palvelut.
Myyras-Viirilän alueella on vähän palveluja. Palvelujen vähyydestä johtuen osa alueen asukkaista toivoo, että alue liitettäisiin Vantaaseen, jolloin Vantaan palvelut olisivat asukkaiden käytössä. Tällä hetkellä lähimmät kunnalliset palvelut sijaitsevat kymmenen kilometrin päässä Nikkilässä. Vantaan puolella riittää esimerkiksi kouluja ja päiväkoteja, mutta ne eivät ole sipoolaisten käytettävissä. Toisaalta osa asukkaista epäilee, että Vantaa rakentaisi alueen täyteen, jolloin asukkaiden rakastama maaseutuidylli ei olisi enää entisensä. 
Liikenneyhteydet.
Myyras-Viirilän läpi kulkevat Vanha Porvoontie ja Lahdentie, jotka ovat pääasiallisia tieyhteyksiä alueelle. Myös Lahdenväylä (valtatie 4) kulkee alueen läpi, mutta lähin liittymä sijaitsee Vantaan puolella Kulomäentien kohdalla. Matka autolla Helsingin keskustasta kestää noin 30 minuuttia. Alueella on myös hyvät linja-autoyhteydet. Helsingin keskustasta pääsee Myyras-Viirilään alle tunnissa linjoilla 785K, 787K-788K ja 739. Tikkurilasta pääsee Myyras-Viirilään bussilla 736.
Urheilu.
Myyras-Viirilässä toimii aktiivinen Sipoon myyrät -urheiluseura, jolla on Viirilässä oma luistelujää sekä valaistu kenttä. Seura järjestää monia erilaisia tapahtumia ja pitää latuverkostosta huolta. Seuraan kuuluu hieman yli 200 jäsentä.
Rajalla (elokuva)

Rajalla on Elina Hyvärisen ohjaama ja käsikirjoittama suomalainen dokumenttielokuva, joka tuli ensi-iltaan 14. maaliskuuta 2025.
Elokuvassa seurataan parikkalalaisten arkea vanhan ja uuden ajan kynnyksellä. Parikkalan kunta Etelä-Karjalassa sijaitsee Suomen ja Venäjän rajan välittömässä läheisyydessä. Venäjän läsnäolo on ollut mahdollisuus niin matkailun kuin rajan takaa tulevan rahan muodossa, mutta erityisesti vuodesta 2022 Ukrainaan kohdistetun hyökkäyssodan jälkeen myös uhka.
Elokuvan on tuottanut Mina Laamo Koko Production oy:stä ja sen levittää elokuvateattereihin Pirkanmaan elokuvakeskus.
Hakuto-R Mission 2

Hakuto-R Mission 2 on japanilaisen Ispacen toinen kokeellinen kuulaskeutuja. Aiemman Hakuto-R Mission 1:n laskeutuminen epäonnistui 2023. Lennolla on mukana myös pieni kulkija.
Lennollaan Haukuto-R on ensi elliptisellä Maan kiertoradalla. Viimeisin poltto lähettää sen Kuun ohilennolle ja noin 1,1 miljoonan kilometrin päähän Maasta. Palatessaan se kohtaa Kuun uudelleen ja asettuu sen kiertoradalle. Tällä lentoradalla minimoidaan ajoaineen tarvetta. Lento kestää arviolta 4-5 kuukautta.
Jalkapallon alle 17-vuotiaiden maailmanmestaruuskilpailut 2017

Jalkapallon alle 17-vuotiaiden maailmanmestaruuskilpailut 2017 oli 17. kerran järjestetty jalkapallon alle 17-vuotiaiden maailmanmestaruuskilpailut. Se järjestettiin Intiassa 6.–28. lokakuuta 2017.
Englanti voitti turnauksen ensimmäistä kertaa voittamalla Espanjan finaalissa 5-2. 
Ottelut.
Lohkovaihe.
Lohkovoittajat ja lohkokakkoset sekä neljä parasta lohkokolmosta etenivät puolivälieriin.
Nygårds hagar

Nygårds hagar on taajama Nykvarnin kunnassa Tukholman läänissä Södermanlandin historiallisessa maakunnassa Ruotsissa. Taajamassa oli 443 asukasta vuoden 2023 lopussa.
Finkarby

Finkarby on taajama Nykvarnin kunnassa Tukholman läänissä Södermanlandin historiallisessa maakunnassa Ruotsissa. Taajamassa oli 218 asukasta vuoden 2023 lopussa.
Turinge och Vidbynäs

Turinge och Vidbynäs on taajama Nykvarnin kunnassa Tukholman läänissä Södermanlandin historiallisessa maakunnassa Ruotsissa. Taajamassa oli 218 asukasta vuoden 2023 lopussa.
Rimsjöhöjden

Rimsjöhöjden on taajama Nykvarnin kunnassa Tukholman läänissä Södermanlandin historiallisessa maakunnassa Ruotsissa. Taajamassa oli 202 asukasta vuoden 2023 lopussa.
Stensättra tomtområde

Stensättra tomtområde on taajama Nykvarnin kunnassa Tukholman läänissä Södermanlandin historiallisessa maakunnassa Ruotsissa. Taajamassa oli 568 asukasta vuoden 2023 lopussa.
Aurinko laskee Lemmenjoella

Aurinko laskee Lemmenjoella on Juho-Pekka Tanskasen ohjaama ja käsikirjoittama dokumenttielokuva, joka tuli ensi-iltaan huhtikuussa 2025.
Elokuva seuraa viimeisiä Lapin erämaassa asuvia ja työskenteleviä kullankaivajia.
Elokuvan on tuottanut Isabella Karhu Danish Bear Productions -tuotantoyhtiöstä ja sen levittää elokuvateattereihin Pirkanmaan elokuvakeskus.
Eetu Vahalahti

Eetu Vahalahti (s. 30. joulukuuta 2006 Turku) on suomalainen jääkiekkopuolustaja, joka edustaa SM-liigajoukkue Turun Palloseuraa. Hän pelaa pääasiassa seuran U20-joukkueessa, jonka varakapteenina Vahalahti toimii.
Ura.
Seuraura.
Vahalahti syntyi Turussa, kun hänen isänsä Ville pelasi Turun Palloseurassa. Vahalahti muutti perheineen Raumalle, kun Ville oli pelannut jo vuoden Lukossa. Eetu Vahalahti aloitti siellä jääkiekkoilun. Villen uran päätyttyä perhe muutti Kaarinaan Eetun ollessa 12-vuotias. Eetu Vahalahti siirtyi Lukosta TPS:n junioreihin. Kaudella 2021–2022 hän toimi TPS Akatemian U16-joukkueen varakapteenina. Kaudella 2023–2024 Vahalahti oli tehoilla 5+19=24 seuran U18-joukkueen tehokkain puolustaja, paras syöttäjä ja kolmanneksi paras pistemies.
Vahalahti nousi TPS:n U20-joukkueen kapteenistoon jo hänen ensimmäisellä kaudellaan 2024–2025. Vahalahti oli joukkueen tehokkain puolustaja tehoilla 5+18=23. Hänen kautensa päättyi kuitenkin loukkaantumiseen runkosarjan lopulla. Vahalahti debytoi samalla kaudella myös SM-liigassa, jossa hän pelasi kolme runkosarjaottelua. Vahalahti teki liigadebyyttinsä 24. tammikuuta 2025 Kiekko-Espoota vastaan, kun Max Lindroth joutui sivuun. Hänet merkittiin TPS:n seitsemänneksi puolustajaksi. Vahalahti sai ottelussa jääaikaa 8.29 minuuttia ja hän sai myös kakkossyöttöpisteen Niklas Arellin tekemään maaliin. Kai Nurminen valitsi Vahalahden ottelun kolmostähdeksi.
Maajoukkueura.
Vahalahti on pelannut kolme nuorten maaottelua.
Pelityyli.
Vahalahti on kuvaillut itseään kahden suunnan puolustajaksi. Hän yrittää omien sanojensa mukaan hoitaa puolustuspelin kunnolla, ja ylivoimalla tulleet pisteet ovat sitten mukava lisä. Vahalahden mukaan ylivoimapeli kuuluu myös hänen vahvuuksiinsa. Vahalahti on maininnut kehityskohteekseen kamppailupelaamisen ja voiman lisäämisen.
Muuta.
Vahalahden isä Ville pelasi omalla urallaan hyökkääjänä pudotuspelit mukaan lukien yhteensä 1084 SM-liigaottelua TPS:ssä ja Lukossa. Hän voitti TPS:ssä neljä Suomen-mestaruutta. Ville Vahalahti pelasi myös yhden kauden Ruotsissa ja hän kuului myös Suomen joukkueeseen vuoden 2009 MM-kilpailuissa. Ville toimii nykyään TPS:n SM-liigajoukkueen huoltajana.
Eetu Vahalahti harrasti lapsena myös jalkapalloa Rauman Pallo-Iiroissa.
Brian Armstrong

Brian Armstrong (s. 1983) on yhdysvaltalainen miljardööri ja maansa suurimman kryptovaluuttapörssin Coinbasen toimitusjohtaja.
Armstrong työskenteli aikoinaan Airbnb-yhtiön ohjelmoijana. Hän sai kandidaatin ja maisterin arvot Ricen yliopistosta. Armstrong perusti Coinbasen San Franciscossa Fred Ehrsamin kanssa. Hänen johdollaan Coinbase on kasvanut voimakkaasti ja listautunut vuonna 2021 pörssiyhtiöksi. Vuonna 2024 Armstrong oli Forbes 400 -listalla 145. sijalla ja Forbesin miljardöörien listalla sijalla 180. Hän omistaa noin 19 % Coinbasen osakkeista.
Det norske maskinistforbund

Det norske maskinistforbnd (lyh. DNMF) on norjalainen koneenkäyttäjien ammattiliitto. Se kuuluu Unio-keskusjärjestöön. Järjestöllä oli noin 6 000 jäsentä vuonna 2024.
Norsk Radiografforbund

Norsk Radiografforbund on norjalainen röntgenhoitajien ammattiliitto. Se kuuluu Unio-keskusjärjestöön. Järjestöllä oli 3 558 jäsentä vuoden 2024 alussa.
Forskerforbundet

Forskerforbundet (vuoteen 2006 "Norsk Forskerforbund") on norjalainen tutkijoiden ja muiden korkeakoulutuksen parissa työskentelevien ammattiliitto. Se kuuluu Unio-keskusjärjestöön. Järjestöllä oli 26 000 jäsentä vuoden 2024 alussa.
Olle Svensson

Olle Svensson (12. syyskuuta 1904 – 4. syyskuuta 1972) oli ruotsalainen kirjailija. Hänen esikoisteoksensa, runokokoelma "Som mitt liv" ilmestyi vuonna 1934. Uransa aikana hän ehti julkaista kaikkiaan 11 runokokoelmaa ja 12 romaania. Svensson oli kotoisin Hälsinglandista.
Sten Wahlund

Sten Wahlund (1901–1976) oli ruotsalainen väestö- ja tilastotieteilijä, joka toimi professorina Tukholman korkeakoulussa vuosina 1938–1953. Lisäksi oli keskustapuolueen kansanedustaja vuosina 1944–1970. Wahlund oli 1940-luvulla mukana selvitysryhmässä, joka suositti lapsilisän käyttöönottoa Ruotsissa. Hän oli perehtynyt myös kehitysyhteistyöhön ja työskenteli muun muassa Ruotsin YK-delegaatiossa ja oli mukana Ruotsin kehitysapuvirasto SIDA:n hallituksessa.
Wahlund toimi Uppsalan Rotubiologian tutkimuslaitoksen tilastotieteilijänä 1930-luvulla.
Wahlund

Wahlund tai Wahllund on ollut muun muassa seuraavien henkilöiden sukunimi:
Elisa Open Suomi 8

Elisa Open Suomi 8 oli Elisa Esportsin järjestämä "Counter-Strike 2" -turnaus. Turnauksen palkintopottina oli 5 000 euroa, paikka Elisa Open Suomi 9 -kaudelle ja paikka Elisa Nordic Championship 2025 -turnaukseen. Turnaus koostui kolmesta osasta: avoimista karsinnoista, lohkovaiheesta ja pudotuspeleistä. Turnauksen finaaliottelu pelattiin Assembly Winter 2025 -tapahtuman ohella. JANO päihitti ENCE Akatemian Helsingin Messukeskuksessa pelatussa finaalissa ja voitti kolmannen Elisa Open mestaruutensa.
Avoimet karsinnat.
Elisa Open 8:an pidettiin kolmet avoimet karsinnat. Näistä karsinnoista kuusi parasta joukkuetta pääsi lohkovaiheeseen. Ensimmäiseen karsintaan osallistui 57 joukkuetta, joista Heimo ja HAVU pääsivät läpi. Toiseen karsintaan osallistui 58 joukkuetta, joista ex-UHKA eSports ja FCottoNd pääsivät läpi. Kolmanteen karsintaan osallistui 63 joukkuetta, joista SAUCEMEN ja smuuttikusilkki pääsivät läpi.
Runkosarja.
Runkosarjaan otettiin kaksi joukkuetta kutsulla: JANO ja ENCE Akatemia. Runkosarja toimi kahdeksan joukkueen paras kolmesta -täyskierrosturnaus periaatteella. Neljä parasta joukkuetta jatkoivat LAN -pudotuspeleihin.
Pudotuspelit.
Pudotuspelit pelattiin 21.–22. helmikuuta yksittäineneliminaatioperiaatteella. Pudotuspelit pelattiin Assembly Winter 2025 -tapahtumassa Helsingin messukeskuksessa.
Dalton Kincaid

Dalton Kincaid (s. 18. lokakuuta 1999 Las Vegas, Nevada, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on sisempi laitahyökkääjä. Kincaid edustaa NFL-joukkue Buffalo Billsiä. Ennen NFL-uraansa hän pelasi San Diegon yliopiston ja Utahin yliopiston joukkueissa. Bills varasi hänet ensimmäisellä kierroksella 25. varausvuorolla . Toukokuussa 2023 Kincaid teki Billsin kanssa nelivuotisen ja yhteensä noin 13,237 miljoonan dollarin arvoisen tuloksssopimuksen. Kincaid on pelannut 29 NFL:n runkosarjan ottelua. Näissä otteluissa hänellä on 117 kiinniottoa, 1 121 kiinniottojaardia ja neljä kiinniotolla tehtyä touchdownia, Hän on rähmännyt pallon kaksi kertaa. Kincaid on pelannut viisi NFL:n pudotuspelien ottelua. Näissä otteluissa hänellä on 14 kiinniottoa, 175 kiinniottojaardia ja yksi kiinniotolla tehty touchdown. Tilastot päivitetty kauden 2024 jälkeen.
Leyser

Leyser on saksalainen suku, johon kuuluu tunnettuja luterilaisia teologeja ja oppineita. Suku on kotoisin Schwabenista, mistä se 1500-luvulla siirtyi Pohjois-Saksaan.
Suvun jäseniin kuuluvat muun muassa:
Jakob Heerbrand

Jakob Heerbrand (1521–1600), oli saksalainen luterilainen pappi ja teologi. Häntä on kutsuttu yhdeksi luterilaisen ortodoksian perustajista.
Heerbrand opiskeli Wittenbergissä, jolloin sekä Martti Luther että Philipp Melanchthon toimivat hänen opettajinaan. Valmistuttuaan hän toimi pääasiassa professorina Tübingenin yliopistossa. Hän otti osaa luterilaisena delegaattina Trenton kirkolliskokoukseen vuonna 1552. Tübingenin teologien Konstantinopolin patriarkaatin kanssa käymien keskustelujen hedelmänä syntynyt Heerbrandin tärkein teos "Compendium Theologiae" julkaistiin 1582 kaksikielisenä (kreikkalais-latinalaisena) laitoksena.
Saksin visitaatio-artiklat

Saksin visitaatio-artiklat () olivat luterilainen oppitunnustus Saksin vaaliruhtinaskunnassa. Aegidius Hunnius ja muut teologit laativat käskystä ne kryptokalvinismia vastaan. Artiklat kirjoitettiin vuonna 1592 ja julkaistiin ensimmäisen kerran saksaksi vuonna 1593. Niiden laatimisen taustana oli kansleri Nikolaus Krellin toiminnan kalvinistinen vaikutus. Artiklat käsittelevät Herran ehtoollista, Kristuksen persoonaa, Pyhää kastetta ja armonvalintaa Yksimielisyyden ohjeen mukaisesti. Vuoteen 1836 asti Saksin vaaliruhtinaskunnassa kaikkien opettajien ja pappien oli opillisena normina allekirjoitettava myös nämä visitaatio-artiklat.
Valentin Ernst Löscher

Valentin Ernst Löscher (1673–1749), oli luterilaisen ortodoksian edustaja ja pietismin vastustaja.
Löscher syntyi Sondershausenissa vuonna 1673, hän tuli superintendentiksi Jüterbogiin vuonna 1698 ja perusti siellä ensimmäisen teologisen lehden (vuodesta 1701: "Altes und Neues aus dem Schatz theologischer Wissenschaften", 1702 alkaen: "Unschuldige Nachrichten von alten und neuen theologischen Sachen"); hänestä tuli superintendentti Delitzschissä vuonna 1701, teologian professori Wittenbergissä vuonna 1707, superintendentti Dresdenissä vuonna 1707 ja hän johti taistelua pietismiä vastaan ​​nimellä Timotheus Verinus. Taistelu katolilaisuutta vastaan ​​johti julkaisuun "Vollständigen Reformationsakte und Dokumente" (Leipzig 1720, 3 osaa). Vuodesta 1723 lähtien hänen polemiikkinsa kohdistuivat Leibniziläis-Wolfilaiseen filosofiaan. 
Huolimatta päättäväisestä teologisesta vastustuksestaan ​​pietismiä kohtaan Löscher ymmärsi kuitenkin paljon enemmän kuin hänen kanssaan samalla kannalla olevat, kuinka arvostaa sen käytännön ponnisteluja. Hänen antipietistinen pääteoksensa "Vollständiger Timotheus Verinus", joka oli suunnattu enimmäkseen Hallen teologille J. Langelle, kasvoi sarjasta aikakauslehtiesseitä.
Marianne Nyström

Ingrid Marianne Nyström, o.s. af Hällström (3. kesäkuuta 1943 Turku – 28. lokakuuta 2024 Espoo) oli suomalainen kemisti ja membraanitekniikan professori. 
Nyström syntyi professori Gunnar Johannes af Hällströmin ja opettaja Ethel Linnéa Lindgrenin perheeseen. Hänen puolisonsa vuodesta 1969 oli professori Lars Nyström. Marianne Nyström tuli yloppilaaksi Åbo svenska flicklyceumista 1961 ja valmistui Åbo Akademista filosofian kandidaatiksi 1969 ja lisensiaatiksi 1989. Filosofian tohtoriksi hän väitteli siellä 1992. 
Nyström oli tuntiopettaja Åbo Akademissa 1964–1971 ja Åbo Hemslöjdslärarinstutissa 1975–1985 ja Suomen Akatemian tutkija 1985–1987 ja 1992–1993. Teknisen polymeerikemian assistentti Lappeenrannan teknillisessä yliopistossa hän oli 1988–1993 ja apulaisprofessori 1993–1998, samoin kuin yliopiston puunjalostustekniikan laitoksen johtaja 1989–1991. Membraanitekniikan professorina Lappeenrannan teknillisessä yliopistossa hän toimi 1998–2008 ja oli yliopiston erotustekniikan keskuksen johtaja 2001–2004 ja 2007–2008. Membraanitekniikan asiantuntijana Nyström oli alan eurooppalaisen yhteistyöjärjestön European Membrane Sciencen johtaja 2001–2002 ja tuli järjestön kunniajäseneksi 2011. Hän sai ensimmäisenä henkilönä Lappeenrannan teknillisen yliopiston tukisäätiön tiedepalkinnon vuonna 2007. Nyströmillä oli alaltaan yli kaksisataa tieteellistä julkaisua ja useita patentteja.
Hiilihanko

Hiilihanko on tulisijassa käytettävä työkalu, jota käyttämällä parannetaan tulen palamista. Se on tehty teräksestä. Joidenkin hiilihankojen etupää on monihaarainen. Joissakin on puinen kahva.
Suffren-luokka (sukellusvene)

Suffren-luokka on Ranskan merivoimien kuuden ydinsukellusveneen muodostama alusluokka, jonka aluksista kaksi on otettu palvelukseen vuoden 2023 loppuun mennessä.
Mike Sainristil

Mike Sainristil (s. 3. lokakuuta 2000 Port-au-Prince, Haiti) on haitilais-yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Sainristil edustaa NFL-joukkue Washington Commandersia. Ennen NFL-uraansa hän pelasi Michiganin yliopiston joukkueessa. Commanders varasi hänet toisella kierroksella 50. varsusvuorolla . Kesäkuussa 2024 Sainristil teki tulokassopimuksen Commandersin kanssa. Sainristil on pelannut 17 NFL:n runkosarjan ottelua. Näissä otteluissa hänellä on yhteensä 93 taklausta, 14 puolustettua heittoa, kaksi syötönkatkoa, yksi aiheutettu rähmäys ja yksi rähmäyksen palautus. Sainristil on pelannut kolme NFL:n pudotuspelien ottelua. Näissä otteluissa hänellä on yhteensä 11 taklausta, neljä puolustettua heittoa ja kaksi syötönkatkoa. Tilastot päivitetty kauden 2024 jälkeen.
Strakonicen piirikunta

Strakonicen piirikunta on piirikunta Tšekin Etelä-Böömin läänissä. Vuonna 2023 piirikunnassa asui 71 764 asukasta. 
Maantiede.
Piirin kokonaispinta-ala on 1 032 km2, joista 64 % on maatalousmaata, 23 % metsää ja 4 % vesistöjä. Pohjoisessa se kohtaa Příbramin piirin, lännessä Plzeň-jihin piirikuntaan ja Klatovyn piirikuntaan kun etelässä ja idässä sen naapureita ovat Prachaticen piirikunta, České Budějovicen piirikunta sekä Písekin piirikunta.
Alueen tärkein vesiväylä on Otava-joki.
Alueet.
Strakonicen piirikunnan muodostavat Blatnán, Strakonicen sekä Vodňanyn laajennetun toimivallan kunnat. Se voidaan jakaa myös Blatenskon, Vodňanskon, Volyňskno sekä Strakonickon mikroalueisiin.
Kobe Shimbun

Kobe Shimbun () on Japanissa julkaistava japaninkielinen sanomalehti. Lehti on ilmestynyt 11. helmikuuta 1898 alkaen. Lehteä kustantaa kōbelainen kustannusyhtiö Kobe Shimbun Co., Ltd.
Myrkkyantura

 
Myrkkyantura ("Pardachirus marmoratus") tai mooseksenantura on merianturoihin kuuluva kalalaji. Lajia tavataan Intian valtamerestä. 
Koko ja ulkonäkö.
Myrkkytura kasvaa useimmiten noin 20 cm pitkäksi ja voi suurimmillaan saavuttaa 25–26 cm:n pituuden. Laji on ruumiinrakenteeltaan litteä, ja silmät sijaitsevat oikealla kyljellä. Rintaeviä ei ole, ja pyrstöevä on pyöreähkö. Kalan ruumis on pohjaväriltään vaaleanruskea tai vaaleanharmaa. Ruumiissa on kaksi tummareunaista keltaista täplää ja useita pienempiä epämääräisiä tummia pilkkuja ja renkaita. Mooseksenantura erittää limaansa kitkeränmakuista ja myrkyllistä proteiinia, pardaksiinia. Sen tehtävä on karkottaa saalistajia kuten haita, ja lisäksi se on antibakteerista.
Levinneisyys ja elintavat.
Myrkkyanturaa tavataan Afrikan itärannikolta ja Punaiseltamereltä Andamaaneille ja Nikobaareille. Laji elää matalissa rannikkovesissä usein koralliriuttojen lähellä. Se kaivautuu usein hiekka- tai mutapohjaan. Kalan ravintoa ovat selkärangattomat eläimet. 
Myrkkyanturaa saadaan sivusaaliina muun kalastuksen yhteydessä ja myydään tuoreena, pakastettuna tai kuivattuna. Sen limaa voidaan käyttää haiden karkottamiseen.
Tšekin piirikunnat

Tšekin piirikunnat ("okres") ovat 76 keskitason aluehallinnon yksikköä Tšekissä.
Vastuut.
Tšekin piiritoimistot lakkautettiin vuoden 2003 hallintouudistuksessa, mutta piirikuntia käytetään yhä valtionhallinnon yksikkönä sekä tilastoyksiköinä.
Joey Porter Jr.

Joey Eugene Porter Jr. (s. 26. heinäkuuta 2000 Bakersfield, Kalifornia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Porter Jr. edustaa NFL-joukkue Pittsburgh Steelersiä. Ennen NFL-uraansa hän pelasi Pennsylvanian osavaltionyliopiston joukkueessa. Steelers varasi hänet toisella kierroksella 32. varausvuorolla . Heinäkuussa 2023 Porter Jr. teki tulokassopimuksen Steelersin kanssa. Porter Jr. on pelannut 33 NFL:n runkosarjan ottelua. Näissä otteluissa hänellä on yhteensä 113 taklausta, 17 puolustettua heittoa ja kaksi syötönkatkoa. Porter Jr. on pelannut kaksi NFL:n pudotuspelien ottelua. Näissä otteluissa hänellä on yhteensä kahdeksan taklausta ja yksi puolustettu heitto. Tilastot päivitetty kauden 2024 jälkeen.
Elisa Open Suomi 4

Elisa Open Suomi 4 oli Elisa Esportsin järjestämä "" -turnaus. Turnauksen palkintona oli 5 000 euroa ja paikka Elisa Invitational Spring 2023 -turnaukseen. Turnaus koostui kolmesta osasta: avoimista karsinnoista, lohkovaiheesta ja pudotuspeleistä.Turnauksen finaaliottelu pelattiin Lantrek 2023 -tapahtuman ohella. Turnauksen voitti JANO sen päihitettyä ENCE Akatemian finaalissa.
Avoimet karsinnat.
Elisa Open 4:een pidettiin kolmet avoimet karsinnat. Näistä karsinnoista kuusi parasta joukkuetta pääsi lohkovaiheeseen. Ensimmäisestä karsinnoista Exen Esports ja TMVG pääsivät läpi. Toisesta karsinnoista MASTERCLASS ja Team Bob pääsivät läpi. Kolmansista karsinnoista glaani ja KUUSAMO.gg pääsivät läpi.
Lohkovaihe.
Lohkovaiheeseen otettiin 4 joukkuetta kutsulla: Conquer Gaming, ENCE Akatemia, Enhanced ja JANO. Lohkovaihe koostui kahdesta lohkosta, joista lohkovoittajat pääsivät välieriin ja lohko kakkoset ja kolmoset pääsivät puolivälieriin.
Pudotuspelit.
Pudotuspelit pelattiin 3. – 4. maaliskuuta single elimination -turnaustyylillä LanTrek 2023 -tapahtumassa.
Francisco de Mirandan ritarikunta

Francisco de Mirandan ritarikunta () on venezuelalainen ritarikunta, joka perustettiin vuonna 1939. Se on nimetty venezuelalaisen vallankumousjohtaja Francisco de Mirandan mukaan.
Alkujaan ritarikuntaa myönnettiin sotilaille pitkästä ja ansiokkaasta palveluksesta. Venezuelan parlamentti päätti kuitenkin vuonna 1943 muuttaa myöntämisperusteita ja nykyään ritarikunta on tunnustus tieteen, teknologian ja ihmiskunnan hyväksi. Saajan ei tarvitse olla Venezuelan kansalainen. Ritarikunta on Venezuelan toiseksi korea-arvoisin kunnianosoitus.
Kunnianosoitusta myönnetään kolmessa luokassa:
Oscar-gaala 2025

Oscar-gaala 2025 oli 97. kertaa järjestetty palkintogaala, jossa Yhdysvaltain elokuva-akatemia jaettiin vuotuiset Oscar-palkinnot vuoden 2024 parhaille elokuville. Gaala järjestettiin Los Angelesissa Hollywoodin Dolby-teatterissa 2. maaliskuuta 2025. Gaalan juonsi Conan O’Brien. 
Ehdokkaat julkistettiin 23. tammikuuta 2025. Eniten ehdokkuuksia sai "Emilia Pérez" 13 ehdokkuudella. Eniten palkintoja sai "Anora" yhteensä viisi kappaletta: parhaasta elokuvasta, ohjauksesta, naispääosasta, alkuperäisestä käsikirjoituksesta ja leikkauksesta. Adrien Brody palkittiin uransa toisella Oscarilla parhaalla miespääosasta elokuvassa "The Brutalist".
Kolinportti

Kolinportti on Juuan kunnassa oleva entinen kauppakeskus, joka rakennettiin huoltoaseman yhteyteen. Se sijaitsi Kolin tuntumassa Ahmovaarassa valtatie 6:n ja Kolintien risteyksessä. Se on valmistunut vuonna 1992. Sen omistavat Kolinportin Asema, Pohjois-Karjalan Osuuskauppa ja rakennusyritys Lujatalo.
Juuan kunta halusi Kolinportista näyttävän rakennuksen. Kolinportti edustaakin postmodernistista tyyliä. Sen ovat suunnitelleet arkkitehdit Olavi Koponen ja Juhani Katainen. Kauppakeskuksen piti poiketa paikallisista hirsilinnoista ja olla näyttävä maamerkki, siksi siitä järjestettiin arkkitehtuurikilpailu. Se sai kehuja arkkitehtuurijulkaisuissa, myös ulkomailla.
Kolinportissa oli muun muassa liikenneasema, ravintola, Salen myymälä, apteekki ja lahjatavaramyymälä. Nyttemmin kauppakeskukselle on haettu purkamislupaa. Se on huonokuntoinen, epäkäytännöllinen ja kallis ylläpitää. Rakennus on sähkölämmitteinen, ja sen kuukausittaiset sähkölaskut ovat useita kymmeniä tuhansia euroja. Aiemmat omistajat eivät halunneet remontoida rakennusta, sillä remontti olisi maksanut lähes neljä miljoonaa euroa ja energiatehokkuus olisi pitänyt saada paremmaksi.
Pohjois-Karjalan museo vastustaa purkamista, sillä se pitää rakennusta kulttuurihistoriallisesti arvokkaana. Ylipäätään arkkitehtuurikilpailun kautta syntyneitä huoltoasemia on Suomessa vain muutamia. Suomen Arkkitehtiliiton asiantuntija Heini Korpelainen sanoo, että kyseessä on “valtakunnallisesti poikkeuksellinen ja ainutlaatuinen liikenneasema. Se on postmodernismia parhaimmillaan. Tämän tyyppistä arkkitehtuuria on Pohjois-Karjalassa vähän.” Hän sanoo rakennuksen olevan vaarallisessa iässä, hieman yli 30-vuotias. “30–40 vuotiaat rakennukset ovat aina suurimmassa vaarassa. Niiden arvoa ei vielä nähdä. Ne eivät ole vielä tarpeeksi vanhoja. Kun on mennyt pidempi aika, aletaan ymmärtää, että niiden tyylillä on arvoa.”
Rakennukset omistava kiinteistöosakeyhtiö Kolinportti asetettiin konkurssiin keväällä 2025 ja kiinteistö irtaimistoineen tuli myyntiin verkkohuutokaupassa. Voittava tarjous oli 154 000 euroa, mutta kauppa peruuntui ja kiinteistöä yritettiin huutokaupata uudelleen syyskuussa, mutta siitä tarjottiin vain kymmenisen tuhatta. Kolinportti myytiin marraskuussa 2025 Kolin Loma Oy:lle tiettävästi alle 50 000 eurolla. Yrityksen omistaja Jukka Suninen kaavailee päärakennukselle uudenlaista käyttöä ja viereen lisärakennuksia majoitustiloineen, safaripalvelukeskuksineen ja ulkopuolisille vuokrattavine liiketiloineen.
The Screaming of the Valkyries

The Screaming of the Valkyries on Cradle of Filthin neljästoista studioalbumi, joka julkaistiin 21. maaliskuuta 2025 ja jonka julkaisusta vastasi Napalm Records.
Osiander

Osiander on saksalainen suku, johon kuuluu useita luterilaisia pappeja ja teologeja. Suvun jäseniin kuuluvat muun muassa:
Arnö

Arnö on asuinalue Nyköpingin kunnassa Södermanlandin läänissä samannimisessä historiallisessa maakunnassa Ruotsissa. Se muodosti oman taajamansa vuoteen 2020, jolloin se kasvoi yhteen Nyköpingin kanssa.
Stigtomta

Stigtomta on taajama Nyköpingin kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 1 937 asukasta vuoden 2023 lopussa.
Nils Wohlin

Nils Richard Wohlin (11. kesäkuuta 1881 Tukholma – 1948) oli ruotsalainen tilastotieteilijä, virkamies ja poliitikko. Hän toimi kansanedustajana Ruotsin valtiopäivien ensimmäisessä kamarissa vuosina 1919–1928 ja 1932–1942 sekä toisessa kamarissa 1929–1931. Vuosina 1923–1924 Wohlin oli Ruotsin ulkomaankauppaministeri ja 1928–1929 valtiovarainministeri. Enimmän osan poliittisesta urastaan hän edusti maalaisliittoa. Wohlin oli Uppsalan yliopiston tilastotieteen professori vuosina 1916–1930 ja johti Ruotsin tullilaitosta 1930–1946.
Tullverket

Tullverket on Ruotsin valtion virasto, joka vastaa maahantuonnin ja maastaviennin valvonnasta sekä pyrkii ehkäisemään salakuljetusta. Se on perustettu vuonna 1636.
Ulf Peder Olrog

Ulf Peder Thorvaldsson Olrog (27. helmikuuta 1919 Tukholma – 13. helmikuuta 1972 Tukholma) oli ruotsalainen säveltäjä ja laulelmamuusikko. Hänen tunnetuimpia kappaleitaan ovat "Samling vid pumpen" ja "Violen från Flen". Olrog myös tutki ruotsalaista laulelmaperinnettä ja toimi Ruotsin viisuarkiston ensimmäisenä johtajana 1951–1954. Vuodesta 1964 Olrog työskenteli Sveriges Radion viihdeosastolla ja nousi siellä ohjelmapäälliköksi 1971.
Svalsta

Svalsta on taajama Nyköpingin kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 1 140 asukasta vuoden 2023 lopussa.
Tystberga

Tystberga on taajama Nyköpingin kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 890 asukasta vuoden 2023 lopussa.
Nävekvarn

Nävekvarn on taajama Nyköpingin kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 727 asukasta vuoden 2023 lopussa.
Bergshammar

Bergshammar on taajama Nyköpingin kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 920 asukasta vuoden 2023 lopussa.
Vrena

Vrena on taajama Nyköpingin kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 639 asukasta vuoden 2023 lopussa.
Jönåker

Jönåker on taajama Nyköpingin kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 620 asukasta vuoden 2023 lopussa.
Rahul Jain

Rahul Jain (s. New Delhi) on intialainen elokuvaohjaaja, käsikirjoittaja, leikkaaja ja tuottaja, joka tehnyt dokumenttielokuvia muun muassa yhteistyössä suomalaisen Iikka Vehkalahden kanssa.
Jain syntyi New Delhissä ja vietti lapsuutensa Himalajalla. Myöhemmin hän opiskeli Yhdysvalloissa elokuva- ja videotaidetta ja valmistui kandidaatiksi. Hänen esikoiselokuvansa oli "Machines" (2016). Se on kuvattu Intian Gujaratissa suuressa tekstiilitehtaassa, jonka työolosuhteet ovat saman kaltaiset kuin sata vuotta sitten olivat tehdastyöläisten olosuhteet. Elokuva on toteutettu Cinéma vérité -tyyliin jossa ei ole esimerkiksi kertojaa joka kommentoi tapahtumia. Jainin seuraava elokuva "Invisible Demons - Tuhon merkit" (2021) kertoi New Delhistä, jota vaivaavat ilmastonmuutoksen aiheuttamat ongelmat: helteet, vesipula, tulvat ja saasteet. Ne aiheuttavat ongelmia köyhille, jotka eivät ole niitä aiheuttaneet ja joilla ei ole mahdollisuutta päästä helteitä pakoon eikä ostaa pullotettua vettä. Se oli ensimmäinen suomalaista tuotantoa oleva dokumenttielokuva, joka sai kutsun Cannesin elokuvajuhlille.
Kuntopeli

Kuntopeli on videopelilajityyppi, jossa yhdistetään fyysistä liikuntaa ja videopelin pelaamista. Kuntopeliin liittyy koko vartalon liikuntaa ("Dance Dance Revolution" ja "Pokémon GO" voidaan luokitella kuntopeleiksi). Videopelien sijaan voidaan viitata digitaalisiin peleihin, joka sisältää kosketuksen ja kuulon käytön visuaalisen elementin lisäksi. Varhaisia kuntopeleihin liittyviä peliohjaimia olivat Atari Joyboard (1982) ja Bandain Powerpad, jota voi pitää samankaltaisena nykyisten tanssipelien käyttämään mattoon.
Pommerin evankelinen kirkko

Pommerin evankelinen kirkko (saks. "Pommersche Evangelische Kirche") oli Mecklenburg-Etu-Pommerin osavaltiossa Saksassa sijainnut kirkko, joka yhdistyi vuonna 2012 Mecklenburgin evankelisluterilaisen maakirkon ja Pohjois-Elben evankelisluterilaisen kirkon kanssa Pohjois-Saksan evankelis-luterilaiseksi kirkoksi. Pommerin kirkollinen historia yltää vuoteen 1128 ja piispa Otto Bambergilaisen lähetysmatkaan, ja alueen ensimmäinen piispanistuin perustettiin Woliniin vuonna 1140. Toisen maailmanosodan jälkeen vuonna 1947 uudelleen järjestäytyneen kirkon piispainstuin sijaitsi Greifswaldissa.
Matti Näsi

Jouko Matti Näsi (s. 28. helmikuuta 1948 Kälviä) on suomalainen kotieläintieteen professori emeritus.
Henkilöhistoria.
Näsi syntyi agrologi, pankinjohtaja Pentti Johannes Näsin ja maanviljelijä Aune Kyllikki Herlevin perheeseen. Hän avioitui 1975 lehtori Pirjo Helena Peltolan kanssa. Näsi tuli ylioppilaaksi Kannuksen yhteiskoulusta 1968. Hän valmistui Helsingin yliopistosta maatalous- ja metsätieteiden maisteriksi 1974 ja lisensiaatiksi 1976 ja väitteli siellä tohtoriksi 1979.
Näsi oli Helsingin yliopiston kotieläintieteen laitoksen assistentti 1973–1979, Eläinlääketieteellisen korkeakoulun assistentti 1975–1976 ja Suomen Akatemian tutkimusassistentti 1974 ja 1976, nuorempi tutkija 1978–1985 ja useaan eri otteeseen vanhempi tutkija 1982–1984. Helsingin yliopiston kotieläintieteen dosentti hän oli 1980–1986, vt. apulaisprofessori 1984–1986 ja apulaisprofessori ja professori vuodesta 1986. Hän oli myös Maatalouden tutkimuskeskuksen tutkimusjohtaja 1989–1990. Näsillä on lisäksi ollut useita asiantuntija- ja luottamustehtäviä ja hän on toiminut "Agricultural Fenniae" -lehden päätoimittajana. Näsi on julkaissut yli sata tieteellistä ja ammatillista julkaisua, muun muassa kotieläinten rehuista ja ruokinnasta.
Auralan Setlementti

Auralan Setlementti ry on vuonna 1939 perustettu sitoutumaton yhdistys, joka toimii Turussa. 
Auralan kansalaisopisto järjestää vuosittain yli 400 kurssia aiheista kuten liikunta, tanssi, hyvinvointi, kielet, musiikki, kädentaidot, kuvataide, tietotekniikka, kirjoittaminen, kirjallisuus ja yhteiskunnalliset aineet.
Auralan päiväkoti taas tarjoaa kodinomaisen, musiikkipainotteisen hoitopaikan noin 35 lapselle. Lisäksi Aurala järjestää olohuonetoimintaa, joka on kaikille avointa ja maksutonta.
Auralan Setlementti toteuttaa myös hankkeita, jotka keskittyvät muun muassa perus-ja kansalaistaitojen opetukseen sekä työnhaun neuvontaan.
Auralan Setlementti on Suomen Setlementtiliitto ry:n jäsen ja osa kansainvälistä setlementtiliikettä.
Englannin 1. divisioonan kausi 1990–1991

Englannin 1. divisioonan kausi 1990–1991 oli 92. kausi, jolloin 1. divisioona oli Englannin jalkapalloliigan korkein sarjataso. Mestaruuden voitti Arsenal seitsemän pisteen erolla Liverpooliin, Crystal Palace sijoittui kolmanneksi. Sarjasta putosivat Sunderland ja Derby. Maalikuninkuuden voitti 22 maalia tehnyt Arsenalin Alan Smith. 
Sarjataulukko.
Lähde: rsssf.org
Parhaat maalintekijät.
Lähde: Transfermarkt.co.uk
Kerroskattila

Kerroskattila on kattila, jossa on monta osaa päällekkäin.
Alin osa on joissakin malleissa tavallinen kattila. Ylempi osa voi olla umpinainen tai reiällinen. Reiällistä ylempää osaa käytetään kasvisten höyryttämiseen ja umpinaista esimerkiksi puuron hauduttamiseen. Useissa malleissa on kolme osaa, jolloin alimman osan päällä on höyrytyskattila ja ylimpänä haudutuskattila. Jotkut kerroskattilat soveltuvat parhaiten erityisesti tiettyihin tarkoituksiin, kuten puurojen hauduttamiseen.
Luettelo Cristiano Ronaldon urheilusaavutuksista

Tämä on luettelo Cristiano Ronaldon urheilusaavutuksista. Ronaldo on portugalilainen jalkapalloilija, joka on voittanut urallaan 34 ammattilaisjoukkuemestaruutta. Lisäksi hän on saanut viidesti Kultaisen pallon ja kahdesti The Best Fifa Men’s Player -palkinnon, minkä lisäksi hänet on valittu ennätyksellisesti kolmesti Uefan vuoden miespelaajaksi ja kerran Fifan vuoden pelaajaksi. Hän on ainoa pelaaja, joka on tehnyt yli 900 maalia virallisissa otteluissa ja on Real Madridin kaikkien aikojen paras maalintekijä 450 maalillaan.
Joukkuesaavutukset.
Seurajoukkuemestaruudet.
Lähde: 
Henkilökohtaiset saavutukset.
Kansainväliset palkinnot parhaalle pelaajalle.
Kultainen pallo
Fifan Kultainen pallo
Fifan vuoden pelaaja
The Best Fifa Men’s Player
Ennätykset.
"Päivitetty 15. lokakuuta 2025"
Sokerijuuri

Sokerijuuri ("Sium sisarum") on monivuotinen kasvi, joka kuuluu sarjakukkaiskasvien heimoon. Sokerijuurta ei pidä sekoittaa sokerijuurikkaaseen.
Sokerijuuri kasvaa noin metrin korkuiseksi ja viihtyy parhaiten kosteassa, ravinteikkaassa maaperässä joko auringossa tai kevyessä varjossa. Kasvi on kestävä ja soveltuu kasvatettavaksi lauhkeassa ilmastossa. Vaikka kasvia on aiemmin viljelty yleisesti ruokakasvina, sen käyttö on vähentynyt. Se on kuitenkin helppo kasvattaa, se on taudinkestävä ja tuottaa hyvän sadon, mikä tekee siitä potentiaalisen vaihtoehdon kotipuutarhureille ja permakulttuuriviljelmille. Lisääntyminen tapahtuu siemenistä tai juurakkojen jakamisesta keväällä.
Alkuperä.
Sokerijuuren historia on hieman epäselvä. Sen väitetään olleen käytössä jo roomalaisella aikakaudella, mutta nämä viittaukset saattavat koskea muita juuria kuin sokerijuurta. Britanniassa sokerijuuren yleisestä käytöstä ei ole todisteita ennen 1400-lukua, vaikka sitä on todennäköisesti käytetty manner-Euroopassa jo aikaisemmin. Sokerijuuri saattaa olla ensimmäisen kerran dokumentoitu Britanniassa vuonna 1322, kun Canterburyn arkkipiispan puutarhuri piti siemenluetteloa. Sokerijuuri on todennäköisesti tullut Eurooppaan Siperian kautta Venäjälle ja lopulta Saksaan. Tämä selittää hyvin sokerijuuren villin levinneisyyden. Se saapui Pohjois-Amerikkaan vuoteen 1775 mennessä.
Käyttö.
Sokerijuuren juuret ovat syötäviä, ja niitä voidaan nauttia raakana, keitettynä, paistettuna tai keittoihin lisättynä. Maultaan ne muistuttavat porkkanan ja palsternakan yhdistelmää, jossa on hienoinen pähkinäinen vivahde. Juuret ovat makeita ja jauhoisia, mutta niissä voi olla puumainen ydin. Paahdettuna niitä voidaan käyttää myös kahvinkorvikkeena.
Valkeakosken kaupungintalo

Valkeakosken kaupungintalo on vuonna 1956 valmistunut virastotalo Valkeakoskella. 
Valkeakosken kaupungintalon suunnittelusta järjestettiin neljälle arkkitehtitoimistolle vuonna 1950 toteutettu kutsukilpailu, jonka voitti helsinkiläinen arkkitehtitoimisto Hytönen &amp; Luukkonen. Rakennuksen on suunnitellut arkkitehti Risto-Veikko Luukkonen. Rakennustyöt aloitettiin vuonna 1955.
Kaupungintalo sijaitsee Valkeakosken tehtaiden ja yhdyskunnan valtakunnallisesti merkittävässä rakennetussa ympäristössä.
Arkkitehtuuri.
Kaupungintaloa on luonnehdittu arkkitehtuuriltaan erittäin korkealaatuiseksi esimerkiksi aikansa rakentamisesta, ja sitä pidetään aikansa virastoarkkitehtuurin hienona edustajana. Se sijaitsee maisemallisesti keskeisellä paikalla keskustan pääväylien varrella ja Valkeakosken kanavan ylittävän sillan päätteenä kanavan rannassa. Kaupungintalo lukeutuu Valkeakosken keskustan avainrakennuksiin, ja sillä on merkittävä symbolinen rooli kaupunkikuvassa. Kaupungintalon sisustuksen suunnitteli sisustusarkkitehti Lasse Ollinkari. 
Kaupungintalo perusparannettiin vuonna 1999, jolloin sen yhteyteen rakennettiin laajennusosa. Uudisosa yhdistää toisiinsa kaupungintalon ja sen siipiosana toimineen entisen kanavakonttorin rakennuksen.
Historia.
Kaupungintalon yhteydessä toimivat 1970-luvun alkuvuosiin asti Valkeakosken kirjasto ja työväenopisto.
Viral Vegans

Viral Vegans on vuonna 2022 perustettu suomalainen eläinoikeusjärjestö, joka työskentelee eläinten oikeuksien ja ympäristön puolesta ja on nostanut julkiseksi vuonna 2021.
Historia.
Viral Vegans aloitti toimintansa vuonna 2021, jolloin sen toiminta keskittyi ensisijaisesti eläinoikeuksiin liittyviin tempauksiin ja eläinteollisuutta käsittelevän VR-sisällön esittämiseen katupisteellä. Viral Vegansin KFC-kampanja sai laajasti mediahuomiota, kun perustajajäsen Benjamin Pitkänen nukkui marraskuussa 2021 kolme yötä Helsingin Itäkeskukseen tuolloin avautuvan KFC ravintolan ulkopuolella. Tarkoituksena oli lunastaa ensimmäiselle jonottajalle luvatut vuoden ilmaiset kana-ateriat. Avajaisissa Pitkänen piti eläinten oikeuksia tukevan puheen ravintolan edustalla, jonka seurauksena vartijat poistivat Pitkäsen ja kaksi muuta mielenosoittajaa paikalta. Tempaus herätti laajaa huomiota mediassa ja keskustelua vartijoiden ja poliisien toiminnasta tapauksessa.
Viral Vegans rekisteröityi yhdistykseksi vuonna 2022. Perustamisen jälkeen yhdistys on järjestänyt ja ollut mukana ruokaa ja ilmastoa käsittelevissä tapahtumissa ympäri Suomen, kuten SuomiAreenassa 2023 ja 2024, Maailma Kylässä-festareilla sekä erilaisissa keskustelutapahtumissa. Viral Vegans on mainittu 2024 presidentinvaalien aikana ja kampanjoistaan, kuten Unicafe (2022), Korkeasaari (2023) ja raviurheilu (2023).
Viral Vegans ry:n puheenjohtaja vuonna 2025 on Riina Mattila.
Toiminta.
Viral Vegans toimii vahvasti sosiaalisessa mediassa.
Viral Vegans edistää kasvipohjaista ruokavaliota neuvottelemalla täysin vegaanisista linjauksista kouluissa, suurtalouskeittiöissä ja yrityksissä sekä tukemalla kampanjoita, kuten Vegaanihaastetta ja Ilmastoruoka-kampanjaa. Lisäksi se muokkaa yhteiskunnallista keskustelua eläinoikeuksista ja eläintuotannon ongelmista yli 200 koulutusvierailulla paneeleissa, konferensseissa ja kulttuurilaitoksissa, keskittyen tulevaisuuden ruokaan ja kestävyyteen.
Podcast.
Viral Vegansin podcast "Vegaaneista tykkään" on Suomen kuunnelluin vegaanipodcast, ja vuoden 2024 loppuun mennessä sitä oli kuunneltu yli 235 000 kertaa. Podcastin teema on maailmanparantajien turhauttava taistelu tuulimyllyjä vastaan. Podcastissa käsitellään vegaanisen arjen ajankohtaisia haasteita sekaanisessa maailmassa. Podcastin vieraina on ollut muun muassa Helsingin yliopiston ravitsemustieteen professori Mikael Fogelholm, näyttelijä Anna Airola, oikeustieteen yliopistonlehtori Birgitta Wahlberg ja Euroviisuvoittaja Mr. Lordi.
Rakkaat eläimet, joita syömme (Into, 2024).
Vuonna 2024 järjestön kaksi perustajajäsentä, Benjamin Pitkänen ja Pavel Tahkovuori julkaisivat esikoistietokirjansa "Rakkaat eläimet, joita syömme". Kirjan julkaisi Into Kustannus.
Kirjaa on käsitelty mediassa, esimerkiksi Ylen Kulttuuriykkösessä, Ylen Aamussa, Yle Uutisissa, Turun Sanomissa, KU:ssa sekä Vegelässä.